Oberhofo ledo trasa
Oberhofo ledo trasa (vok. Rennrodelbahn Oberhof) – bobslėjaus, skeletono ir rogučių sporto ledo trasa Oberhofe, Vokietijoje. Trasoje reguliariai vyksta pasaulio taurės ir pasaulio čempionatų varžybos. 1971 m. gruodžio 18 d. trasa oficialiai atidaryta. Atidarymo metu buvo tik antra dirbtinė ledo trasa pasaulyje. Rekonstruota 1996 ir 2002 m. 2020 m. trasa renovuota, pakeistos trasos stogo konstrukcijos.